stanford-oval/wikipedia huggingface dataset:
แอนเตรแอส เครสเตินเซิน

| 0 | 1 | 2 | 3 |
| --- | --- | --- | --- |
 เครสเตินเซินขณะเล่นให้กับเชลซีใน ค.ศ. 2019
ข้อมูลส่วนตัว
ชื่อเต็ม:  แอนเตรแอส เปิตเกอร์ เครสเตินเซิน
วันเกิด:   (1996-04-10) 10 เมษายน ค.ศ. 1996 (28 ปี)
สถานที่เกิด:  ลีเลอเริด เดนมาร์ก
ส่วนสูง:  1.88 เมตร (6 ฟุต 2 นิ้ว)
ตำแหน่ง:  กองหลังตัวกลาง
ข้อมูลสโมสร
สโมสรปัจจุบัน:  บาร์เซโลนา
หมายเลข:  15
สโมสรเยาวชน
2000–2004:  Skjold Birkerød
2004–2012:  เปรินปือ
2012–2015:  เชลซี
สโมสรอาชีพ*
| ปี |  ทีม |  ลงเล่น |  (ประตู) |
| 2013–2022 |  เชลซี |  161 |  (2) |
| 2015–2017 |  → โบรุสซีอาเมินเชินกลัทบัค (ยืมตัว) |  62 |  (5) |
| 2022– |  บาร์เซโลนา |  5 |  (0) |
ทีมชาติ‡
| 2011–2012 |  เดนมาร์ก อายุไม่เกิน 16 ปี |  2 |  (0) |
| 2011–2012 |  เดนมาร์ก อายุไม่เกิน 17 ปี |  18 |  (5) |
| 2013 |  เดนมาร์ก อายุไม่เกิน 19 ปี |  2 |  (0) |
| 2013–2015 |  เดนมาร์ก อายุไม่เกิน 21 ปี |  21 |  (1) |
| 2015– |  เดนมาร์ก |  59 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 4 กรกฎาคม ค.ศ. 2022 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16 มิถุนายน ค.ศ. 2022 (UTC)
แอนเตรแอส เปิตเกอร์ เครสเตินเซิน (เดนมาร์ก: Andreas Bødtker Christensen; เกิด 10 เมษายน ค.ศ. 1996) เป็นนักฟุตบอลชาวเดนมาร์ก ปัจจุบันลงเล่นตำแหน่งเซ็นเตอร์แบ็กให้กับบาร์เซโลนา สโมสรในลาลิกา และทีมชาติเดนมาร์ก
เขาเริ่มต้นอาชีพกับทีมเยาวชนของเปรินปือ ก่อนที่จะย้ายไปเชลซีในวัย 15 ปีเมื่อเดือนกุมภาพันธ์ ค.ศ. 2012 เขาลงเล่นฟุตบอลอาชีพนัดแรกในเดือนตุลาคม ค.ศ. 2014 และในช่วงระหว่าง ค.ศ. 2015–2017 เขาถูกปล่อยยืมตัวให้กับโบรุสซีอาเมินเชินกลัทบัคในบุนเดิสลีกาซึ่งเขาได้ลงเล่น 82 นัดและทำ 7 ประตู เขากลับมายังเชลซีและช่วยให้ทีมชนะเลิศยูฟ่ายูโรปาลีกในฤดูกาล 2018–19 และในฤดูกาล 2020–21 เขาช่วยให้ทีมชนะเลิศสามรายการทั้งยูฟ่าแชมเปียนส์ลีก ยูฟ่าซูเปอร์คัพ และชิงแชมป์สโมสรโลก เขาหมดสัญญากับเชลซีแล้วจึงย้ายร่วมทีมบาร์เซโลนา ในปี ค.ศ. 2022
เครสเตินเซินลงเล่นทีมชาติชุดใหญ่ครั้งแรกในเดือนมิถุนายน ค.ศ. 2015 เขายังเป็นส่วนหนึ่งของทีมที่แข่งขันฟุตบอลโลก 2018 ที่ประเทศรัสเซีย และในฟุตบอลชิงแชมป์แห่งชาติยุโรป 2020 เขาช่วยให้ทีมผ่านเข้าสู่รอบรองชนะเลิศก่อนแพ้ต่ออังกฤษ
สโมสรอาชีพ > เชลซี > ชีวิตช่วงแรก

เครสเตินเซิน เกิดใน Lillerød เทศบาลเมือง Allerød เขาเป็นลูกชายของสเตน เครสเตินเซิน ผู้รักษาประตูของ Brøndby IF เขาเริ่มต้นอาชีพกับ Skjold Birkerød แล้วจึงย้ายร่วมทีม Brøndby เขาใช้เวลาแปดปีที่นี่ เขาได้รับความสนใจจากสโมสรชั้นนำในยุโรป ทั้งอาร์เซนอล เชลซี แมนเชสเตอร์ซิตี ไบเอิร์นมิวนิก ก่อนที่เครสเตินเซิน จะเซ็นสัญญากับเชลซีแบบไร้ค่าตัว ในวันที่ 7 กุมภาพันธ์ ค.ศ. 2012 ในช่วงที่ใกล้จะสิ้นสุดการดำรงตำแหน่งผู้จัดการทีมของอังแดร วีลัช-โบอัช เครสเตินเซิน กล่าวว่า: “ผมเลือกเชลซีเพราะพวกเขาเล่นฟุตบอลในแบบที่ผมชอบ”
เครสเตินเซิน เป็นส่วนหนึ่งของทีมชุดใหญ่ครั้งแรกในเกมสุดท้ายของฤดูกาล ฤดูกาล 2012–13 ในวันที่ 19 พฤษภาคม ค.ศ. 2013 แต่ไม่ได้ลงเล่น ซึ่งจบลงด้วยการเอาขนะเอฟเวอร์ตัน 2–1 ซึ่งเป็นนัดสุดท้ายในผู้จัดการทีมเชลซีของราฟาเอล เบนิเตซ เขายังเป็นส่วนหนึ่งของทีมชุดใหญ่ในการเดินทางไปสหรัฐ เพื่ออุ่นเครื่องในช่วงก่อนเริ่มฤดูกาล 2013–14 และหลังจากนั้นก็ได้เซ็นสัญญาระดับอาชีพกับสโมสร
สโมสรอาชีพ > เชลซี > ฤดูกาล 2014–15

เขาลงเล่นระดับอาชีพของเขาครั้งแรกในวันที่ 28 ตุลาคม ค.ศ. 2014 ในเกมที่ออกไปเยือนชรูส์บรีทาวน์ ช่วยให้เชลซีเอาชนะ 2–1 ในฟุตบอลลีกคัพ รอบที่สี่ โดยได้ลงเล่นครบ 90 นาทีในตำแหน่งแบ็กขวา เครสเตินเซิน ได้ลงเล่นในระดับอาชีพอีกครั้งเมื่อวันที่ 24 มกราคม ค.ศ. 2015 ในนัดที่แพ้ต่อแบรดฟอร์ดซิตี สโมสรในดิวิชันสาม ในเอฟเอคัพ รอบสี่
แม้ว่าเครสเตินเซินจะไม่ได้ลงเล่นในลีกคัพอีกเลย แต่เชลซีก็ชนะเลิศรายการนี้หลังเอาชนะทอตนัมฮอตสเปอร์ 2–0 ในรอบชิงชนะเลิศ ฌูแซ มารียู ผู้จัดการทีมเชลซีในขณะนั้นได้ถูกถามว่าใครคือผู้เล่นยอดเยี่ยมประจำนัดชิงชนะเลิศ เขาตอบว่า "ผู้เล่นยอดเยี่ยมประจำนัดคือ แอนเตรแอส เครสเตินเซิน ที่เล่นได้ดีในเกมกับชรูว์สบิวรีมากกว่า จอห์น เทร์รี (ผู้เล่นยอดเยี่ยมประจำนัดชิงชนะเลิศศ) เพราะเราคือทีม ผมภูมิใจในตัวเขา"
ในวันที่ 13 เมษายน ค.ศ. 2015 เครสเตินเซิน ลงเล่นให้กับเชลซีรุ่นอายุไม่เกิน 19 ปีในรอบชิงชนะเลิศยูฟ่ายูธลีก พบกับชัคตาร์ดอแนตสก์ ที่นียง แม้ว่าเขาจะสกัดบอลเข้าประตูตัวเองในช่วงครึ่งแรก แต่เชลซีก็ยังเอาชนะได้ด้วยคะแนน 3–2 เขาลงเล่นในพรีเมียร์ลีกครั้งแรกในวันที่ 24 พฤษภาคม ในนัดเหย้าที่เอาชนะซันเดอร์แลนด์ 3–1 แทนที่ของจอห์น โอบี มิเกล ในนาทีที่ 78 แม้ว่าเครสเตินเซินจะลงเล่นเพียงนัดเดียวตลอดทั้งฤดูกาล แต่มารียูระบุว่าเขาจะได้รับเหรียญจำลองจากสโมสรสำหรับผลงานของเขาในฤดูกาลนี้
สโมสรอาชีพ > โบรุสซีอาเมินเชินกลัทบัค (ยืมตัว)

ในงันที่ 10 กรกฎาคม ค.ศ. 2015 เครสเตินเซิน ย้ายร่วมทีมโบรุสซีอาเมินเชินกลัทบัค ด้วยสัญญายืมตัวเป็นเวลาสองปี เขาลงเล่นนัดแรกในวันที่ 10 สิงหาคม ในนัดที่พบกับซังต์ เพาลี ในรอบแรกของเดเอ็ฟเบ-โพคาล ซึ่งช่วยให้ทีมเอาชนะ 4–1 5 วันหลังจากนั้น เครสเตินเซิน ได้ลงเล่นในบุนเดิสลีกาเป็นนัดแรก ในนัดที่แพ้ต่อโบรุสซีอาดอร์ทมุนท์ 4–0 ที่เว็สท์ฟาเลินชตาดีอ็อน ในวันที่ 1 ตุลาคม เขายังได้ลงเล่นในยูฟ่าแชมเปียนส์ลีกเป็นครั้งแรกในรอบแบ่งกลุ่มนัดเหย้ากับแมนเชสเตอร์ซิตี โดยได้ลงเล่นเป็นตัวจริงตลอดทั้งนัดซึ่งทีมแพ้ไปด้วยคะแนน 1–2 เขาทำประตูแรกของเขาในระดับอาชีพได้เมื่อวันที่ 5 กุมภาพันธ์ ค.ศ. 2016 ในนัดที่เอาชนะแวร์เดอร์เบรเมิน 5–1 ที่โบรุสซีอา-พาร์ค
หลังฤดูกาลแรกที่น่าประทับใจ เครสเตินเซิน ได้รับการออกเสียงรับเลือกให้เป็นนักเตะยอดเยี่ยมประจำฤดูกาล แทนที่ตำแหน่งเดิมของกรานิต จากา กัปตันของทีม เมินเชินกลัทบัค ได้พยายามหลายครั้งในการพยายามนำตัวเขาเข้าสู่ทีมเป็นการถาวรในช่วงฤดูร้อนปี ค.ศ. 2016 โดยมีรายงานว่าเชลซีปฏิเสธการเสนอราคา 14.25 ล้านปอนด์จากกลัทบัค
ในยูฟ่ายูโรปาลีก ฤดูกาล 2016–17 ในนัดที่สองของรอบ 32 ทีมสุดท้าย เครสเตินเซิน ทำประตูชัยช่วยให้ทีมเอาชนะฟีออเรนตีนา 4–2 ทำให้ทีมผ่านเข้ารอบด้วยผลรวมสองนัด 4–3 เขาทำประตูได้อีกครั้งในรอบถัดไปนัดที่สองซึ่งเป็นนัดเหย้าพบกับชัลเคอ 04 แต่แพ้ไปด้วยกฎประตูทีมเยือนหลังจากเสมอกัน 3–3
สโมสรอาชีพ > กลับสู่เชลซี > ฤดูกาล 2017–18

ในวันที่ 12 สิงหาคม ค.ศ. 2017 เครสเตินเซิน ลงเล่นให้กับเชลซีเป็นครั้งแรก หลังจากกลับจาการยืมตัวสองปีที่เยอรมนี หลังถูกเปลี่ยนตัวลงมาแทนเฌเรมิเอ โบกา เพื่อมาลงเล่นในตำแหน่งของแกรี เคฮิลล์ กัปตันของทีมที่ถูกไล่ออก ในนัดแรกของพรีเมียร์ลีกที่เชลซีแพ้ต่อเบิร์นลีย์ 3–2 แปดวันหลังจากนั้น เขาได้ลงเล่นเป็นตัวจริงในพรีเมียร์ลีกครั้งแรกในนัดที่เอาชนะทอตนัมฮอตสเปอร์ 2–1 ที่เวมบลีย์ ในวันที่ 9 มกราคม ค.ศ. 2018 เครสเตินเซิน ได้ต่อสัญญาฉบับใหม่เป็นเวลาสีปีครึ่งกับเชลซีซึ่งจะสิ้นสุดในฤดูร้อนปี ค.ศ. 2022 เขาสร้างผลงานให้เป็นที่ยอมรับในทีมชุดใหญ่ โดยลงเล่น 40 นัดให้กับสิงโตน้ำเงินครามในฤดูกาล 2017–18 รวมทั้งลงเล่น 3 นัดซึ่งช่วยให้ชนะเลิศเอฟเอคัพ อย่างไรก็ตาม เขาได้รับบาดเจ็บทำให้ไม่ได้มีส่วนร่วมในรอบชิงชนะเลิศ ก่อนที่ฤดูกาลจะสิ้นสุด เขาได้รับรางวัลผู้เล่นเยาวชนยอดเยี่ยมของสโมสร
สโมสรอาชีพ > กลับสู่เชลซี > ฤดูกาล 2018–19

เมารีซีโอ ซาร์รี ผู้จัดการทีมคนใหม่ มักเลือกที่จะจับคู่เซ็นเตอร์แบ็กเป็นดาวิด ลุยซ์ และอันโทนีโอ รือดีเกอร์ ทำให้ในเดือนกุมภาพันธ์ ค.ศ. 2019 เครสเตินเซิน ได้ลงเล่นเพียง 15 นัดตลอดทั้งฤดูกาล และได้ลงเล่นในลีก 2 นัดเท่านั้น อย่างไรก็ตาม เขาไม่ต้องการออกจากสโมสร แต่ก็ยังได้โอกาสลงเล่นตลอดทั้งนัดในรอบชิงชนะเลิศยูฟ่ายูโรปาลีก กับอาร์เซนอล ที่ประเทศอาเซอร์ไบจาน เครสเตินเซิน ช่วยให้ทีมเอาชนะ 4–1 ทำให้เขากลายเป็นผู้เล่นคนแรกที่ชนะเลิศทั้งยูฟ่ายูธลีก และยูฟ่ายูโรปาลีก
สโมสรอาชีพ > กลับสู่เชลซี > ฤดูกาล 2019–20

หลังเชลซีชนะเลิศแชมเปียนส์ลีก ทำให้พวกเขาได้ลงเล่นยูฟ่าซูเปอร์คัพ 2019 ในวันที่ 14 สิงหาคม โดยเครสเตินเซินได้ลงเล่นเป็นตัวจริง ซึ่งเชลซีแพ้การดวลลูกโทษต่อลิเวอร์พูล 7–6 หลังเสมอกันใน 120 นาทีเขาได้ลงเล่น 28 นัดในทุกรายการ รวมถึงในรอบชิงชนะเลิศเอฟเอคัพในวันที่ 1 สิงหาคม ค.ศ. 2020 โดยเครสเตินเซินลงเล่นเป็นตัวสำรองในนาทีที่ 35 แทนที่เซซาร์ อัซปิลิกูเอตา แต่เชลซีแพ้ให้กับอาร์เซนอล 2–1 ที่เวมบลีย์
สโมสรอาชีพ > กลับสู่เชลซี > ฤดูกาล 2020–21

ในวันที่ 29 พฤศภาคม ค.ศ. 2021 เครสเตินเซิน ได้ลงเล่นในรอบชิงชนะเลิศ ยูฟ่าแชมเปียนส์ลีก กับแมนเชสเตอร์ซิตี ที่โปร์ตู หลังถูกเปลี่ยนตัวลงมาแทนชียากู ซิลวา ซึ่งได้รับบาดเจ็บในนาทีที่ 39 เขาช่วยให้ทีมชนะเลิศด้วยผลคะแนน 1–0 นับเป็นการชนะเลิศรายการนี้ครั้งแรกของเขา
สโมสรอาชีพ > กลับสู่เชลซี > ฤดูกาล 2021–22

หลังเชลซีชนะเลิศแชมเปียนส์ลีก ทำให้ได้สิทธิ์แข่งขันยูฟ่าซูเปอร์คัพ 2021 กับบิยาร์เรอัล ในวันที่ 11 สิงหาคม ซึ่งเครสเตินเซินได้ลงเล่นเป็นตัวสำรองหลังเปลี่ยนตัวลงมาแทนกูร์ต ซูมา ในนาทีที่ 66 ช่วยให้ทีมเอาชนะในช่วงดวลลูกโทษ 6–5 หลังเสมอกันใน 120 นาที 1–1 ในวันที่ 20 ตุลาคม ค.ศ. 2021 เครสเตินเซิน ทำประตูแรกให้กับเชลซีได้ในนัดที่เอาชนะมัลเมอ เอฟเอฟ 4–0 ที่สแตมฟอร์ดบริดจ์ ในรอบแบ่งกลุ่มของยูฟ่าแชมเปียนส์ลีก
ในเดือนกุมภาพันธ์ ค.ศ. 2022 เชลซี ได้ลงแข่งขันฟุตบอลชิงแชมป์สโมสรโลก 2021 ที่ประเทศกาตาร์ เขาได้ลงเล่นเป็นตัวจริงทั้งสองนัดที่เชลซีแข่งขัน รวมถึงรอบชิงชนะเลิศกับปัลเมย์รัส ช่วยให้ทีมเอาชนะ 2–1 นับเป็นการชนะเลิศชิงแชมป์สโมสรโลกเป็นครั้งแรกของเชลซี และเครสเตินเซิน
สโมสรอาชีพ > บาร์เซโลนา

หลังสัญญากับเชลซีสิ้นสุดลง ในวันที่ 7 สิงหาคม ค.ศ. 2022 เครสเตินเซิน ได้ย้ายร่วมทีมบาร์เซโลนา ด้วยสัญญาสี่ปี โดยมีค่าฉีกสัญญา 500 ล้านยูโร ในวันที่ 13 สิงหาคม เขาลงเล่นนัดแรกให้กับสโมสรตั้งแต่นัดแรกของฤดูกาลลาลิกา ซึ่งเสมอกับราโยบาเยกาโน 0–0 โดยลงเล่นในตำแหน่งเซ็นเตอร์แบ็กคู่กับเอริก การ์ซิอา
ระดับทีมชาติ

ในวันที่ 8 มิถุนายน ค.ศ. 2015 เครสเตินเซิน ได้ประเดิมสนามกับทีมชาติเดนมาร์กชุดใหญ่ครั้งแรก ในเกมกระชับมิตรที่เอาชนะมอนเตเนโกร ที่สนามกีฬาวีบอร์ก หลังถูกเปลี่ยนตัวลงมาแทนพีแยร์-เอมิล ฮอยปีแยร์ในนาทีที่ 69 ในวันที่ 24 มีนาคม ค.ศ. 2016 เครสเตินเซินได้ลงเล่นเป็นตัวจริงนัดแรก และยังลงเล่นจนครบ 90 นาทีในเกมกระชับมิตรที่เอาชนะสาธารณรัฐไอซ์แลนด์ 2–1 เอ็มซีเอชอารีนา
เครสเตินเซิน ได้ลงเล่นหกนัดในฟุตบอลโลก 2018 รอบคัดเลือก ซึ่งช่วยให้เดนมาร์กผ่านเข้ารอบ รวมถึงในวันที่ 14 พฤศจิกายน ค.ศ. 2017 ซึ่งเขาทำประตูแรกให้กับทีมชาติของเขาได้ในนัดที่สองของรอบเพลย์-ออฟเพื่อตัดสินหาทีมเดียวที่จะผ่านเข้ารอบสุดท้าย เป็นประตูตีเสมอสาธารณรัฐไอร์แลนด์ ก่อนที่เดนมาร์กจะแซงเอาชนะ 5–1 ออเก ฮาราได ได้เรียกเขาให้เป็นส่วนหนึ่งของทีมในรอบสุดท้าย ที่ประเทศรัสเซีย เขาลงเล่นร่วมกับซีโมน แคร์ ในตำแหน่งเซ็นเตอร์แบ็ก แต่ได้เล่นในตำแหน่งกองกลางตัวรับในเกมสุดท้ายของรอบแบ่งกลุ่มกับฝรั่งเศส รวมถึงในรอบ 16 ทีมสุดท้ายกับโครเอเชีย เพื่อต่อสู้กับความแข็งแกร่งของคู่แข่งในจุดนี้ เดนมาร์กขึ้นนำตั้งแต่นาทีแรกของนัด แต่ในนาทีที่สี่ ซีโมน แคร์ ได้สกัดบอลมาโดนตัวเขากระดอนไปหามาริออ มันจูกิชทำประตูตีเสมอได้ซึ่งนำไปสู่ชัยชนะของโครเอเชียในช่วงดวลลูกโทษ
เครสเตินเซิน เป็นหนึ่งในผู้เล่นคนสำคัญของเดนมาร์ก ระหว่างฟุตบอลชิงแชมป์แห่งชาติยุโรป 2020 ซึ่งพวกเขาประสบความสำเร็จอย่างมาก โดยเขาได้ลงเล่นครบทั้งหกนัด ในวันที่ 21 มิถุนายน ค.ศ. 2021 เครสเตินเซิน ทำประตูจากระยะไกลได้ในนัดที่เอาชนะรัสเซีย 4–1 ซึ่งช่วยให้เดนมาร์กผ่านเข้าสู่รอบแพ้คัดออกของการแข่งขัน หลังจากพวกเขาเอาชนะทั้งเวลส์ และสาธารณรัฐเช็กได้สำเร็จ เดนมาร์ก ได้พ่ายแพ้ในรอบรองชนะเลิศต่ออังกฤษ ในช่วงต่อเวลาพิเศษ 2–1 ที่สนามกีฬาเวมบลีย์
ในวันที่ 7 พฤศจิกายน ค.ศ. 2022 ได้มีการประกาศว่า เครสเตินเซิน ได้รับเลือกจากคัสเปอร์ ยูลมันให้เป็น 1 ใน 26 นักเตะของทีมชาติเดนมาร์กสำหรับลงแข่งขันในฟุตบอลโลก 2022 ที่ประเทศกาตาร์
เกียรติประวัติ

เชลซี (เยาวชน)
เอฟเอยูธคัพ: 2013–14
ยูฟ่ายูธคัพ: 2014–15
เชลซี
ยูฟาแชมเปียนส์ลีก: 2020–21
ยูฟ่ายูโรปาลีก: 2018–19
ยูฟ่าซูเปอร์คัพ: 2021
ฟุตบอลชิงแชมป์สโมสรโลก: 2021
เอฟเอคัพ รองชนะเลิศ: 2019–20
อีเอฟแอลคัพ รองชนะเลิศ: 2018–19
ส่วนบุคคล
รางวัลนักเตะเดนมาร์กแห่งปี: 2015
ผู้เล่นยอดเยี่ยมแห่งปีของโบรุสซีอาเมินเชินกลัทบัค: 2015–16
ผู้เล่นยอดเยี่ยมประจำฤดูกาลของเชลซี: 2017–18
แหล่งข้อมูลอื่น

โปรไฟล์ ที่เว็บไซต์สโมสรฟุตบอลเชลซี
โปรไฟล์ ที่เว็บไซต์สหภาพฟุตบอลเดนมาร์ก
แอนเตรแอส เครสเตินเซิน – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
สถิติของ แอนเตรแอส เครสเตินเซิน ที่ Soccerbase
| ด ค กผู้เล่นชุดปัจจุบันของสโมสรฟุตบอลบาร์เซโลนา  |
| --- | --- |
 1 แทร์ สเตเกิน  2 กูบาร์ซี  3 บัลเด  4 อาราอูโฆ  5 มาร์ติเนซ  6 กาบิ  7 ตอร์เรส  8 เปดริ  9 แลวันดอฟสกี  11 ราฟีญา  13 เปญญา  14 ตอร์เร  15 เครสเตินเซิน  16 เฟร์มิน  17 กาซาโด  18 บิกตอร์  19 ยามัล  20 โอลโม  21 เดอ โยง  23 กูนเด  24 การ์ซิอา  25 ชแชนส์นือ  ผู้จัดการ: ฟลิค 
เครสเตินเซิน ขณะลงเล่นให้กับเชลซี ในปี ค.ศ. 2013
เครสเตินเซิน ขณะลงเล่นให้กับเชลซีในปี ค.ศ. 2017
โรงเรียนขาณุวิทยา

| โรงเรียนขาณุวิทยา Khanuwittaya School> ที่ตั้ง |
| --- | --- |
341 หมู่ที่ 2 ตำบลแสนตอ อำเภอขาณุวรลักษบุรี จังหวัดกำแพงเพชร
ข้อมูล
ชื่ออื่น: ข.ว.
ประเภท: โรงเรียนมัธยมศึกษาของรัฐขนาดใหญ่
คำขวัญ: ร่วมใจพัฒนา ขาณุวิทยาก้าวไกล
สถาปนา: พ.ศ. 2512
ผู้ก่อตั้ง: นายธรรมศักดิ์ คำเพ็ญ นายอำเภอขาณุวรลักษบุรี และนายประสิทธิ์ จันทรมณี ศึกษาธิการอำเภอขาณวรลักษบุรี
หน่วยงานกำกับ: สำนักงานเขตพื้นที่การศึกษามัธยมศึกษาเขต 41
รหัส: 07620401
ผู้อำนวยการ: นาย ปุณณวิช แก้วปัน
ระดับปีที่จัดการศึกษา: มัธยมศึกษาตอนต้น-มัธยมศึกษาตอนปลาย
สี:   ม่วง     ขาว
เพลง: มาร์ชขาณุวิทยา
เว็บไซต์: http://www.kanu.ac.th
โรงเรียนขาณุวิทยา เป็นโรงเรียนประจำอำเภอขาณุวรลักษบุรี สังกัดสำนักงานเขตพื้นที่การศึกษามัธยมศึกษา เขต 41 ตั้งอยู่เลขที่ 341 หมู่ 2 ตำบลแสนตอ อำเภอขาณุวรลักษบุรี จังหวัดกำแพงเพชร รหัสไปรษณีย์ 62130
เดิมเป็นโรงเรียนประเภทสหศึกษา โดยมีนายธรรมศักดิ์ คำเพ็ญ นายอำเภอขาณุวรลักษบุรี และนายประสิทธิ์ จันทรมณี ศึกษาธิการอำเภอขาณุวรลักษบุรีในขณะนั้น เป็นผู้ริเริ่มดำเนินการของบประมาณก่อสร้างซึ่งได้รับการบริจาคที่ดิน จากนายสมพงษ์ พงษ์พูล เป็นจำนวน 72 ไร่ 3 งาน 65 ตารางวา โดยมีนายชะอำ มุสิกะพงษ์ เป็นครูใหญ่ เปิดทำการสอนเมื่อเดือนพฤษภาคม ในปี พ.ศ. 2512 ในปัจจุบันโรงเรียนขาณุวิทยาเป็นโรงเรียนขนาดใหญ่ ปัจจุบันเปิดทำการสอน 2 ระดับ คือ ระดับชั้นมัธยมศึกษาตอนต้น (ม.1-ม.3) และชั้นมัธยมศึกษาตอนปลาย (ม.4-ม.6)
แหล่งข้อมูลอื่น

เว็บไซต์โรงเรียนขาณุวิทยา เก็บถาวร 2020-02-29 ที่ เวย์แบ็กแมชชีน
โรงเรียนขาณุวิทยา ที่เฟซบุ๊ก
ข้อมูลพื้นฐานโรงเรียนขาณุวิทยาในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
ทิโมธี เอ็ม. เบรนแนน และโรเบิร์ต แลดด์
ประวัติ > ชีวิตช่วงต้น

ทิโมธี เอ็ม. เบรนแนน เกิดที่ชิคาโก รัฐอิลลินอย และเติบโตในพาร์กริดจ์ใกล้ท่าอากาศยานนานาชาติโอแฮร์ทางด้านตะวันตกเฉียงเหนือของเมือง ครอบครัวของเบรนแนนมีประวัติอันยาวนานในงานก่อสร้างและการบังคับใช้กฎหมาย พ่อของเขาคือริชาร์ด รวมถึงพี่น้องชายของเขาไมค์และแพตเป็นช่างไม้ ส่วนแม่ของเขาคือแมเดลินเคยเป็นเลขานุการและแม่บ้านของกรมตำรวจพาร์กริดจ์มานาน นอกจากนี้ ทั้งตารวมถึงพี่น้องของตายายเป็นตำรวจชิคาโกตั้งแต่คริสต์ทศวรรษ 1920 ถึงคริสต์ทศวรรษ 1950 ตลอดจนเคยผ่านสงครามแก๊งของแอล คาโปน รวมทั้งแก๊งอิตาลีที่ปะทะกับบักส์ มอแรน และแก๊งไอริช เบรนแนนได้เข้าร่วมหน่วยยามฝั่งสำรองสหรัฐเมื่ออายุสิบเจ็ดปีขณะที่ยังเรียนอยู่ไฮสกูล เขาถูกส่งไปประจำการในรัฐนิวเจอร์ซีย์, เวอร์จิเนีย, ลุยเซียนา และอิลลินอย เขาทำงานก่อสร้างในตอนกลางวัน และได้รับวุฒิบัตรไฮสกูลโดยไปโรงเรียนตอนกลางคืน ในที่สุด ฤดูหนาวของชิคาโกก็ส่งผลกระทบอย่างร้ายแรง และในเดือนกุมภาพันธ์ ค.ศ. 1981 เบรนแนนได้ใส่รถจักรยานยนต์และเสื้อผ้าของเขาไว้ที่ท้ายรถปิกอัปขนาดเล็ก และมุ่งหน้าออกไปทางตะวันตกด้วยเงิน 1,200 ดอลลาร์ เพื่อการมีชีวิตใหม่อีกครั้ง และความปรารถนาที่จะเป็นตำรวจ ในแบบตำรวจตัวจริงในพื้นที่ที่มีอัตราการก่ออาชญากรรมสูง ซึ่งสามารถทำงานของตำรวจได้จริง โดยหลังจากหางานทำและหาที่พักในรัฐแอริโซนาและเนวาดา และเหลือเงินเพียง 500 ดอลลาร์ เขาตัดสินใจลองไปลองบีช รัฐแคลิฟอร์เนีย เขาเก็บจักรยานของเขา และในขณะที่เงินของเขาลดน้อยลง เขาก็นอนในรถกระบะของเขา ในที่สุด เขาก็พบงานก่อสร้างและได้อพาร์ตเมนต์ในตัวเมืองลองบีช
ส่วนโรเบิร์ต แลดด์ เกิดที่ฮาวธอร์น รัฐแคลิฟอร์เนีย เขาเติบโตและอาศัยอยู่ในการ์เดนโกรฟ รัฐแคลิฟอร์เนียมาตลอดชีวิต เขาได้พบกับเคธีภรรยาของเขาเมื่อพวกเขาอยู่ชั้นมัธยมต้น โดยได้เข้าเรียนไฮสกูลพร้อมกับเธอ และทั้งคู่แต่งงานกันไม่นานหลังจากเรียนจบ แลดด์ทำงานก่อสร้างหลายอย่างจนกระทั่งเขาตัดสินใจว่าอยากเป็นเจ้าหน้าที่ตำรวจ
ประวัติ > การเข้าร่วมกรมตำรวจคอมป์ตัน

ในเดือนมกราคม ค.ศ. 1982 เบรนแนนได้เข้าร่วมกรมตำรวจคอมป์ตัน แม้ว่าคอมป์ตันจะไม่ได้รับการจัดอันดับในระดับประเทศเนื่องจากมีประชากรน้อยกว่า 100,000 คน แต่เมืองนี้ก็มีอัตราการฆาตกรรมสูงกว่าเมืองใหญ่ ๆ ของประเทศอย่างต่อเนื่อง ในฤดูใบไม้ร่วงของปีนั้น เบรนแนนได้พบกับโจแอนนา รามิเรซ ภรรยาในอนาคตของเขาซึ่งทำงานในกรมนี้ด้วย สองปีครึ่งต่อมาพวกเขาแต่งงานกันและมีลูกสองคน ได้แก่ ไบรอัน (เกิด ค.ศ. 1987) และเจมี (เกิด ค.ศ. 1990)
ใน ค.ศ. 1983 แลดด์ในวัย 24 ปีเพิ่งออกจากโรงเรียนตำรวจ เขาเคยทำงานเป็นเจ้าหน้าที่สำรองที่กรมตำรวจการ์เดนโกรฟ เมื่อถึงเวลานี้ แลดด์มีลูกหนึ่งคือคนไบรอันซึ่งเป็นลูกชาย และภรรยาของเขากำลังตั้งท้องแชนนอนซึ่งเป็นลูกสาว เขากำลังดิ้นรนทางการเงินโดยทำงานก่อสร้างที่มิลเลอส์เอาต์โพสต์ในเวลานั้น ซึ่งทำเงินได้เพียง 200 ดอลลาร์ต่อสัปดาห์ เคธีภรรยาที่ตั้งครรภ์ของเขาทำงานเป็นพนักงานเสิร์ฟที่ร้านอาหารโคโค ส่วนแลดด์ทำงานหลายวันต่อสัปดาห์ที่กรมตำรวจการ์เดนโกรฟโดยพยายามเรียนรู้วิธีการเป็นตำรวจ แต่เขาต้องการตำแหน่งเต็มเวลา อย่างไรก็ตาม ในช่วงเวลานั้นกรมตำรวจการ์เดนโกรฟมีการหยุดการจ้างงาน แลดด์จึงเริ่มสมัครงานทุกที่ และเนื่องจากมีเจ้าหน้าที่ยุทธวิธีในการจับกุมและควบคุมคนหนึ่งในช่วงที่เขาอยู่ในสถาบันการศึกษา คือผู้ชายจากกรมตำรวจฮันติงตันบีชที่ชื่อแบร์รี เคส ซึ่งเคสได้เริ่มอาชีพของเขาที่กรมตำรวจคอมป์ตัน และแลดด์สามารถบอกได้ว่าชายคนนี้รักช่วงเวลาที่นั่นจากเรื่องราวการต่อสู้ที่เขาเล่า เคสได้แนะนำแลดด์และคนอื่น ๆ ในสถาบันว่าหากพวกเขาอยากเป็นตำรวจจริงให้ไปทำงานให้คอมป์ตัน ซึ่งคอมป์ตันเป็นหนึ่งในหน่วยงานตำรวจหลายแห่งที่แลดด์ยื่นใบสมัคร และเป็นหน่วยงานแรกที่เสนอตำแหน่งให้แก่เขา เนื่องจากจำคำพูดของแบร์รี เคส และต้องการเรียนรู้การทำงานของตำรวจที่แท้จริง เขาจึงได้รับงานนี้
ใน ค.ศ. 1985 เบรนแนนและแลดด์กลายเป็นหุ้นส่วนและยังคงเป็นทีมต่อไปอีก 15 ปี จนถึง ค.ศ. 2000 เมื่อกรมตำรวจคอมป์ตันได้ปิดตัวลง
ประวัติ > การเลื่อนตำแหน่งสู่หน่วยปราบปรามแก๊งของกรมตำรวจคอมป์ตัน

ใน ค.ศ. 1988 กรมตำรวจคอมป์ตันได้จัดตั้งหน่วยปราบปรามแก๊ง แต่เนื่องจากมีปัญหาการขาดแคลนกำลังพล จึงมีเพียงชายสองคนคือเบรนแนนและแลดด์ แม้กรมตำรวจนี้จะมีชาวอเมริกันเชื้อสายแอฟริกาเป็นส่วนใหญ่ แต่เบรนแนนและแลดด์ซึ่งทั้งคู่เป็นคนผิวขาวก็ได้รับการเลื่อนตำแหน่งเนื่องจากชื่อเสียงของพวกเขาในการทำงานปราบปรามแก๊งที่ยอดเยี่ยม และเรื่องที่พวกเขามีระหว่างสมาชิกแก๊งและประชาชนมักเป็นที่รู้สึกว่าพวกเขาสามารถไว้วางใจถึงการปฏิบัติต่อพวกเขาด้วยความเคารพและความเป็นมนุษย์ นายตำรวจของพวกเขา เซอร์ เรจจี ไรต์ ได้เลือกพวกเขาสำหรับตำแหน่ง และผู้หมวด ฮาวรี เทย์เลอร์ ได้อนุมัติการเลื่อนตำแหน่ง เบรนแนนและแลดด์ใช้เวลาไม่นานในการแทรกซึมเข้าไปในแก๊ง, การไขคดีฆาตกรรม และการยิงกันในระหว่างที่รถกำลังวิ่ง ในช่วงสิบสองปีต่อมาพวกเขาได้พัฒนาความเชี่ยวชาญในระดับพิเศษ เกี่ยวกับการเคลื่อนไหวของวัฒนธรรมแก๊ง
ประวัติ > การฆาตกรรมนายตำรวจคอมป์ตัน เควิน เบอร์เรลล์ และเจมส์ แมคโดนัลด์

ในคืนวันที่ 22 กุมภาพันธ์ ค.ศ. 1993 นายตำรวจผู้มีประสบการณ์ของคอมป์ตัน เควิน เบอร์เรลล์ และกำลังสำรอง เจมส์ แมคโดนัลด์ ได่ขี่จักรยานยนต์ไปด้วยกัน เจมส์เพิ่งได้รับการว่าจ้างเต็มเวลาในฐานะนายตำรวจในนอร์เทิร์นแคลิฟอร์เนีย และกำลังทำงานในคืนสุดท้ายของเขาในฐานะส่วนหนึ่งของกองกำลังคอมป์ตัน ชายทั้งสองถูกสังหารอย่างโหดเหี้ยมโดยรีจิส ดีออน ทอมัส ซึ่งเป็น "นักล่าเงินรางวัล" สมาชิกแก๊งบลัดส์ โดยที่เบรนแนน และแลดด์ ได้เป็นส่วนหนึ่งของกองกำลังเฉพาะกิจที่ก่อตั้งขึ้นจากการฆาตกรรมเหล่านี้ ซึ่งนำไปสู่การจับกุมและการตัดสินว่ากระทำผิดในท้ายที่สุดของทอมัส ผู้ถูกตัดสินให้ประหารชีวิตในแดนประหารของรัฐแคลิฟอร์เนีย
ประวัติ > การล่มสลายของกรมตำรวจคอมป์ตัน/งานตำรวจหลังประจำกรมตำรวจคอมป์ตัน

เมื่อวันที่ 16 กันยายน ค.ศ. 2000 กรมตำรวจคอมป์ตันถูกยกเลิกโดยสภาเทศบาลเมือง และงานบังคับใช้กฎหมายโดยกองปราบเทศมณฑลลอสแอนเจลิส เบรนแนนได้เข้าร่วมกองปราบเทศมณฑลลอสแอนเจลิสและทำหน้าที่เป็นผู้สอบสวนแก๊งในหน่วยปฏิบัติการเฉพาะกิจปราบปรามแก๊งฆาตกรรม ส่วนแลดด์ได้เข้าร่วมกรมตำรวจการ์เดนโกรฟและทำหน้าที่เป็นจ่าที่ดูแลหน่วยปราบปรามแก๊ง ชายทั้งสองเกษียณจากการปฏิบัติหน้าที่ในการบังคับใช้กฎหมายใน ค.ศ. 2014 แต่ยังคงทำหน้าที่เป็นที่ปรึกษาด้านการฝึกปราบปรามแก๊งและเป็นผู้เชี่ยวชาญในการจลาจลในลอสแอนเจลิส, คดีฆาตกรรมทูพัค ชาเคอร์ และการฆาตกรรมเดอะโนทอเรียสบีไอจี
การจลาจลในลอสแอนเจลิส ค.ศ. 1992

เหตุการจลาจลในลอสแอนเจลิส ค.ศ. 1992 ปะทุขึ้นหลังจากการตัดสินว่าเจ้าหน้าที่ตำรวจที่ถ่ายทำการตีร็อดนีย์ คิง ไม่มีความผิด กองกำลังเฉพาะกิจที่ประกอบด้วยสมาชิกของกองปราบเทศมณฑลลอสแอนเจลิส, กรมตำรวจลอสแอนเจลิส, กรมตำรวจลองบีช, กรมตำรวจอิงเกิลวูด, กรมตำรวจคอมป์ตัน และเอฟบีไอ พร้อมด้วยสำนักงานอัยการเขตเทศมณฑลลอสแอนเจลิส และสำนักงานอัยการของรัฐ ได้รับการก่อตั้งขึ้นเพื่อสอบสวนอาชญากรรมที่เกี่ยวข้องกับการจลาจล โดยเบรนแนนได้รับการแต่งตั้งให้เป็นตัวแทนของกรมตำรวจคอมป์ตัน ซึ่งนี่เป็นคณะทำงานชุดแรกของเขา เบรนแนนได้แบ่งเวลาระหว่างการสืบสวนเหตุกราดยิงต่อเนื่อง และการฆาตกรรมในคอมป์ตันด้วยการสืบสวนของกองกำลังเฉพาะกิจ วิดีโอหลายพันชั่วโมงได้รับการตรวจสอบ และสมาชิกแก๊งหลายร้อยคนรวมถึงคนอื่น ๆ ถูกระบุในความผิดทางอาญาจำนวนมากและมีการจับกุมหลายครั้ง
การสืบสวนคดีฆาตกรรมทูพัค ชาเคอร์ และเดอะโนทอเรียสบีไอจี/บิกกี สมอลส์

ใน ค.ศ. 1996 เบรนแนนและแลดด์ได้รับมอบหมายให้ช่วยเหลือกรมตำรวจลาสเวกัสในการสืบสวนคดีฆาตกรรมทูพัค ชาเคอร์[ต้องการอ้างอิง]
และใน ค.ศ. 1997 เบรนแนนได้รับมอบหมายให้ช่วยเหลือกรมตำรวจลอสแอนเจลิสในการสืบสวนคดีฆาตกรรมแร็ปเปอร์ เดอะโนทอเรียสบีไอจี โดยตั้งแต่ ค.ศ. 2006 ถึง 2007 เขาได้รับมอบหมายต่อภารกิจสืบสวนสอบสวนเดอะโนทอเรียสบีไอจีร่วมกับกรมตำรวจลอสแอนเจลิส
เบรนแนนเขียนคำให้การเป็นลายลักษณ์อักษรหมายจับของแก๊ง 40 แห่งที่เขาได้ลงมือสืบสวนเหตุยิงเหล่านี้ คำให้การเป็นลายลักษณ์อักษรดังกล่าวได้ระบุชื่อออร์แลนโด "เบบี เลน" แอนเดอร์สัน เป็นผู้ต้องสงสัยในการยิงของทูพัค คำให้การเป็นลายลักษณ์อักษรนี้ได้สถาปนาการเป็นคู่ต่อสู้กันของแร็ป "ฝั่งตะวันออกกับฝั่งตะวันตก" และการเป็นคู่ต่อสู้กันระหว่าง "บิกกี สมอลส์" ที่ใช้ "คริปฝั่งใต้" ของคอมป์ตันในฐานะหลักประกัน กับทูพัค และซูจ ไนต์ ที่ใช้ม็อบพิรูของคอมป์ตันในฐานะหลักประกัน
อ้างอิงคำพูดของเขาจากบทความเมื่อวันที่ 7 กันยายน ค.ศ. 2002 ในลอสแอนเจลิสไทมส์ ดังนี้:
"ผมเชื่อว่าการฆาตกรรมของทูพัคสามารถคลี่คลายได้ และยังอาจเป็นได้" ทิม เบรนแนน เจ้าหน้าที่สืบสวนแก๊งคอมป์ตัน ซึ่งขณะนี้อยู่ในกรมของเจ้าพนักงานปราบปรามผู้ร้ายกล่าว "เบาะแสทั้งหมดอยู่ที่นั่น สิ่งที่การสอบสวนขาดคือการป้อนข้อมูลจากนักสืบที่เข้าใจแก๊งที่เกี่ยวข้อง และวิธีปฏิบัติการ รวมถึงผู้เล่นทุกคน ผมเชื่อว่ายังคงมีความยุติธรรม"
หนังสือ

หนังสือวันซ์อูพอนอะไทม์อินคอมป์ตันโดยเบรนแนนและแลดด์ กับผู้แต่ง/ผู้เขียนบท โลลิตา ไฟลส์ เกี่ยวกับหลายปีของพวกเขาในหน่วยปราบปรามแก๊งคอมป์ตัน, การก่อกำเนิดแก๊งสตาแร็ป, สงครามแก๊ง, เหตุจลาจลในลอสแอนเจลิส, การสืบสวนคดีฆาตกรรมแร็ปเปอร์ ทูพัค ชาเคอร์ และเดอะโนทอเรียสบีไอจี รวมถึงการล่มสลายของกรมตำรวจคอมป์ตัน ซึ่งได้รับการเผยแพร่เมื่อวันที่ 25 เมษายน ค.ศ. 2017
โทรทัศน์

ปัจจุบัน เบรนแนนและแลดด์กำลังทำงานร่วมกับนักเขียนและโปรดิวเซอร์ในการพัฒนาซีรีส์ทางโทรทัศน์ที่ได้รับแรงบันดาลใจจากประสบการณ์ของพวกเขาในหน่วยปราบปรามแก๊งคอมป์ตัน[ต้องการการอัปเดต]
แหล่งข้อมูลอื่น

The book Once Upon A Time In Compton on Amazon.com
Timothy M. Brennan & Robert Ladd’s Website, "ComptonPoliceGangs.com"
The Story of NWA and ‘Fuck Tha Police’ – A Noisey Film[ลิงก์เสีย]
HipHopDX: Ex-Cops Reflect On Impact Of "Fuck Tha Police"
Los Angeles Times: Amid Grief and Questions—a Clue
USA Today: Authorities concentrate on Compton to cut gang deaths
Los Angeles Times: Truce Among Black Gangs Is A Victim Of The Streets
Los Angeles Times: How Vegas police probe floundered in Tupac Shakur case
Mixed reaction to Compton City Council vote to reinstate its own police department
โรงแรมยึลดึซ

| โรงแรมยึลดึซ |
| --- | --- |


ข้อมูลทั่วไป
สถานะ: สร้างเสร็จ
ประเภท: โรงแรม
ที่ตั้ง: อาชกาบัต ประเทศเติร์กเมนิสถาน
เริ่มสร้าง: 2011
แล้วเสร็จ: 2013
เปิดใช้งาน: 15.10.2013
ความสูง
ตัวอาคาร: 107 m (351 ft)
การออกแบบและการก่อสร้าง
วิศวกรโครงสร้าง: บวิค
เว็บไซต์
https://yyldyzhotel.gov.tm/
โรงแรมยึลดึซ (เติร์กเมน: Ýyldyz oteli) เป็นโรงแรมหรูในนครอาชกาบัต ประเทศเติร์กเมนิสถาน สร้างขึ้นในปี 2013 โดยบริษัทบวิค มีขนาด 155 ห้อง สูง 107 เมตร
การก่อสร้าง

อาคารก่อสร้างขึ้นโดยใช้เหล็กกล้า 7000 ตัน และกระจกมากกว่า 14,000 ตารางเมตร อาคารออกแบบเป็นทรงรูปหยดน้ำ มีบนาดพื้นที่รวม 50,620 ตารางเมตร และมีขนาดพื้นที่โดยรอบประมาณ 85,000 ตารางเมตร อาคารสร้างมาให้ทนทานต่อแผ่นดินไหว
ลักษณะ

โรงแรมมีขนาด 155 ห้อง มีห้อวระดับเพรสซิเดนเชียล, เดลุกซ์ และแบบธรรมดา ชั้นแรกของอาคารมีแบนเกต์ฮอลล์ขนาด 1000 ที่นั่ง บนชั้น 14 มีอะพาร์ตเมนต์วีไอพี และบนชั้น 18 มีภัตตาคารขนาด 600 ที่นั่งที่เห็นทิวนครอาชกาบัต
แหล่งข้อมูลอื่น

เว็บไซต์ทางการ
"Yyldyz Hotel | BYME". คลังข้อมูลเก่าเก็บจากแหล่งเดิมเมื่อ 2017-05-06.
HOTEL YYLDYZ / Film Coporate  [ตามต้นฉบับ]
37°55′46″N 58°22′19″E﻿ / ﻿37.9294°N 58.3719°E﻿ / 37.9294; 58.3719
ฟีโอโดซียา

| ฟีโอโดซียา Феодосія Kefe Феодосия |
| --- | --- |
Genoese fortress of Caffa
   ธง ตราอาร์ม
ฟีโอโดซียาLocation of Feodosiya within Crimea, Ukraine
พิกัด:  45°2′56″N 35°22′45″E﻿ / ﻿45.04889°N 35.37917°E﻿ / 45.04889; 35.37917
ประเทศ: เป็นที่ขัดแย้ง :  ยูเครน (โดยนิตินัย)  รัสเซีย (โดยพฤตินัย)
Republic:  ไครเมีย
Region: Feodosiya municipality
ความสูง: 50 เมตร (160 ฟุต)
ประชากร
 • ทั้งหมด: 97,721 คน
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
Postal code: 98100–98175
รหัสพื้นที่: +380-6562
Former names: Kefe (until 1784), Caffa (until 15th cent.)
ฟีโอโดซียา (ยูเครน: Феодо́сія, Feodosiia; รัสเซีย: Феодо́сия, กรีก: Θεοδοσία; อังกฤษ: Feodosiya) เป็นเมืองท่าและเมืองพักตากอากาศในประเทศยูเครน ตั้งอยู่ทางตะวันออกเฉียงใต้ของคาบสมุทรไครเมีย ชายฝั่งทะเลดำ เมืองนี้ในประวัติศาสตร์เรียกว่าเมือง คัฟฟา